Motoris op N1 tot stilstand gedwing, beroof, geskiet | Maroela Media
Motoris op N1 tot stilstand gedwing, beroof, geskiet
Argieffoto bloot ter illustrasie. (Foto: Pixabay)
'n Motoris is Maandagaand op die N1 naby Hammanskraal, noord van Pretoria, oorval en in die been geskiet nadat boosdoeners vermoedelik ysterpenne op die snelweg geplaas het.
Kyle van Reenen, woordvoerder van Emer-G-Med, sê voorlopige inligting dui daarop dat die 30-jarige motoris genoodsaak was om stil te hou nadat sy motorbande afgeblaas het as gevolg van 'n skerp voorwerp in die pad.
'n Onbekende aantal verdagtes het die man se motor genader en hom van sy besittings beroof. Die motoris is daarna in die been geskiet.
Van Reenen sê die man is gisteraand by paramedici se aankoms op die toneel in sy motor met 'n skietwond aan sy been aangetref.
Die man is op die toneel gestabiliseer voordat hy na 'n nabygeleë hospitaal geneem is vir verdere mediese behandeling.
Volgens Van Reenen was die polisie ook op die toneel om ondersoek in te stel.
Maroela Media het Dinsdag vroegoggend 'n navraag aan die polisie gerig en wag nog op terugvoer.
Klein Daniel maak sy oë oop
Druk op Ramaphosa om wette te bekragtig
Hoop jy herstel gou vriend. Jammer jy word blootgestel aan die wrede boeweland!!! Genoeg is nou waaragtig genoeg! Dis NOU tyd dat ons die land bevry van die ANC gemors en sy boewery!!Moenie sê dit sal verander by stembus. Dis 'n illusie. Met die tipe stemgeregtigdes sal dit NOOIT gebeur
Een van die dae sal ons nie vir ramaparra nodig hê om 'n aandklokreël in te stel nie. Ons sal dit sommer self doen. Vanaf 18:00 tot 06:00.
Anargie hees in SA.
En om self die "doodstraf" weer in te stel teen hierdie wettelose kriminele in die wetlose land. Hoe? Wees paraat en bewapen onsself en skiet eerste om jouself en families te verdedig. Teen die tyd moet ons al besef Cyril of geen ander President gaan iets verander met hierdie kriminele nie, WANT dan verloor hy 80% van sy ANC stemme.
Hier in die Kaap het ons die R300 /N2 wat 'n "Hotspot" is, van my kollegas het al pap wiele gekry in die nag, ry maar stadig aan tot die eerste afrit tot by 'n garage . 'n Rim is goedkoper as 'n lewe.